Lav et referat af nedenstående tekst:

Tekst:
Projektet Fra Greb til Gaffel sætter i uge 39 fokus på landmænd og kokkes håndtering af morgendagens fødevarerelaterede udfordringer. Kokkeelever fra Hotel- og Restaurantskolen bytter arbejdsplads med landbrugselever fra Dalum, Bygholm og Asmildkloster landbrugsskoler, oplyser Landbrug & Fødevarer, som er dem der står bag projektet, i en pressemeddelelse. I løbet af ugen får eleverne lov til at prøve hinandens erhverv af i et forsøg på at skabe opmærksomhed og forståelse for begge parters måde at bearbejde råvarerne på. Forbrugere der stiller krav I takt med at bæredygtighed og økologi er blevet populære emner, når det kommer til produktionen af mad, er kravene fra forbrugerne også steget. Underviser i forretningsudvikling på Dalum Landbrugsskole Birthe Egdal er derfor begejstret for projektet og opmærksomheden derom. - Morgendagens landmænd skal med ud på den anden side af stalddøren. Det bliver de nødt til, for fremtidens forbrugere stiller højere og højere krav til fødevarerne. De landbrugselever, der er med i projektet, får en unik mulighed for at få fingeren på pulsen og spotte fremtidens tendenser, samtidigt med de bliver bedre rustet til at forstå, hvad der sker inden for fødevareerhvervet i de her år, fortæller Birthe Egdal. Fra jord til bord Selve processen omkring bearbejdelsen af råvarerne kan for nogen synes lang, og så snart grøntsagerne forlader landbrugene, slutter landmændenes indblik i, hvordan de videre hen bliver brugt og behandlet. Derfor er dette projekt en unik mulighed for de to erhverv for at skabe en forståelse og indsigt – også en vigtig viden at have, når det kommer til håndteringen af fremtidens fødevarerelaterede problemstillinger. Et indblik de studerende selv har efterspurgt og støtter op om. - Det er mega fedt at være inde og se de råvarer, jeg har været med til at producere - kommer ud og får lov til at komme til liv ude i restauranter med smage, der bare blæser mig bagover, lyder det fra landbrugsstuderende Helena Volsmann Jørgensen.

Referat:
I uge 39 bytter landmændene og kokkene plads i forbindelse med det tværfaglige undervisningsforløb Fra Greb til Gaffel. Projektet er et forsøg på at skabe større forståelse for mad og råvarer med fokus på bæredygtighed.